**โครงการอาสาประชารัฐ**

**เพื่อพัฒนาศักยภาพในการบริหารจัดการเพื่อเพิ่มความสามารถในการแข่งขันอย่างยั่งยืน**

**ของผู้ประกอบการปลากัดไทยในเขตภาคเหนือ**

**1. หลักการและเหตุผล**

สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (กลุ่มภารกิจด้านการอุดมศึกษา) ในฐานะหน่วยงานที่รับผิดชอบการดำเนินงานด้านการผลิตและพัฒนากำลังคนระดับอุดมศึกษา จึงจัดทำโครงการอาสาประชารัฐเพื่อผลิตบัณฑิตในศตวรรษที่ 21 ที่มีคุณภาพ และสร้างองค์ความรู้ใหม่ด้วยการบูรณาการการจัดการเรียนการสอนในสถานศึกษากับการปฏิบัติงานจริง ลดระยะเวลาเรียนในชั้นเรียนให้น้อยลง มุ่งเน้นการปฏิบัติงานจริงมากขึ้น เพื่อให้นิสิต/นักศึกษาได้ฝึกประสบการณ์การทำงานตรงตามสาขาวิชา และองค์ความรู้ที่เรียน โดยมีชุมชนเป็นฐานในการนำองค์ความรู้ทางวิชาชีพในสาขาที่เรียนสู่การปฏิบัติ (Community-based Learning Program: CBL) ผ่านโครงงานที่ตอบสนองต่อปัญหาและความต้องการเชิงพื้นที่ของชุมชน (Area-based) และมุ่งเน้นผลลัพธ์ของการแก้ปัญหาด้านความยากจน ความเหลื่อมล้ำ และปัญหาคุณภาพชีวิต ซึ่งจะส่งผลให้เกิดการพัฒนาชุมชนอย่างเป็นระบบ และเป็นรูปธรรมอย่างยั่งยืนต่อไป

ด้วยเหตุนี้โครงการ “พัฒนาความสามารถในการบริหารจัดการเพื่อเพิ่มรายได้อย่างยั่งยืนของผู้ประกอบการเพาะเลี้ยงปลากัดไทยในเขตภาคเหนือตอนบน” มีความประสงค์จะดำเนินกิจกรรมโครงการอาสาประชารัฐควบคู่ไปกับการบริการวิชาการ โดยการนำนักศึกษามหาวิทยาลัยเทคโนโลยีราชมงคลล้านนา ลำปาง ที่เป็นกลุ่มบุคคลที่กำลังศึกษาหาความรู้ทางวิชาการทั้งจากตำราและในชั้นเรียน และความรู้จากประสบการณ์จริงที่เกิดจากทักษะปฏิบัติ หรือจากสภาวะการณ์ต่าง ๆ ที่เกิดขึ้นจริง หากนักศึกษาสามารถประยุกต์ใช้องค์ความรู้ที่หลากหลายในมหาวิทยาลัย และประสบการณ์ที่มีมาบูรณาการ และปฏิบัติงานเพื่อช่วยเหลือ แก้ไขปัญหา และพัฒนาชุมชนในมิติต่าง ๆ ได้อย่างมีประสิทธิผล อาจสามารถสร้างองค์ความรู้ใหม่ รวมถึงการสร้างนวัตกรรมทางสังคมร่วมกับกลุ่ม หรือชุมชน จากการปฏิบัติหน้าที่เป็นอาสาสมัครในโครงการอาสาประชารัฐในโครงการบริการข้างต้น

จากการรวบรวมปัญหาและความต้องการของผู้ประกอบการของกลุ่ม Cluster Plakad ในเขตภาคเหนือตอนบน และตอนล่าง ในวันที่ 23 มิถุนายน 2562 ณ โรงแรมแกรนด์ จังหวัดพิษณุโลก ในเบื้องต้นพบว่า ผู้ประกอบยังประสบปัญหาของการขาดความรู้พื้นฐานในการพัฒนาสายพันธ์ใหม่ ๆ ปัญหาในการเพาะเลี้ยงที่ขาดแหล่งอาหารที่มีชีวิต ได้แก่ ไรแดง จึงต้องการให้มีการส่งเสริมการสร้างอาหารทดแทนในการเพาะเลี้ยง การดูแลปลา การกำจัดโรคปลาที่มักระบาดในฤดูฝน นอกจากนี้ผู้ประกอบการบางส่วนประสบปัญหาด้านเงินลงทุน และต้องการได้รับการจัดสรรงบประมาณที่สนับสนุนกิจกรรมต่าง ๆ จากหน่วยงานภาครัฐ รวมถึงแหล่งทุนเพื่อการเพาะเลี้ยง อีกทั้งยังพบปัญหาผลผลิตปลากัดไทย ที่ขาดช่องทางการจัดจำหน่ายที่ยั่งยืน ทั้งการจัดจำหน่ายผ่านเว็บไซด์และแอพพลิเคชั่นต่าง ๆ รวมถึงปัญหาของการทำสต๊อกออนไลน์เป็นต้น

เพื่อให้โครงการอาสาประชารัฐของนักศึกษาเป็นไปด้วยความราบรื่น ทางผู้ดำเนินโครงการฯ จึงได้จัดทำข้อเสนอโครงการที่ครอบคลุมตั้งแต่การเตรียมความพร้อมของนักศึกษา เพื่อให้มีความเข้าใจและตระหนักถึงสภาพปัญหาพื้นฐาน ความรู้เกี่ยวกับกลุ่มผู้ประกอบการเพาะเลี้ยงปลากัดไทยในเขตภาคเหนือตอนบน และกิจกรรมต่าง ๆ ของกลุ่มเพื่อให้นักศึกษาได้ทราบถึงภารกิจ กิจกรรมต่าง ๆ ของกลุ่ม ทำให้นักศึกษาเกิดความเข้าใจ และตระหนักเห็นว่าตนเองเป็นส่วนหนึ่งที่สามารถช่วยเหลือ หรือเป็นอีกหนึ่งพลังที่สามารถทำประโยชน์เพื่อส่วนรวมได้ นอกจากนี้นักศึกษายังได้ประโยชน์จากการร่วมกิจกรรมอาสาสมัครทำงานเพื่อสังคม ในแง่ของการได้นำความรู้ที่เรียนมาไปทดลองใช้ในสถานการณ์จริง ได้ประสบการณ์ในการทำงานร่วมกับชุมชน หรือกลุ่มผู้ประกอบการ และผู้อื่น ตามนโยบายด้านการอุดมศึกษาที่มุ่งสร้างและพัฒนาคนไทยเข้าสู่ศตวรรษที่ 21 ส่งเสริมการเรียนรู้ตลอดชีวิต (Life Long Learning) ขับเคลื่อนหลักสูตรอุดมศึกษายุคใหม่ให้เข้ากับอาชีพแห่งอนาคต อันเป็นช่วยเสริมสร้างบัณฑิตสู่โลกใบใหม่ แห่งศตวรรษที่ 21 และขับเคลื่อนการพัฒนาทักษะร่วมกับผู้ประกอบการจริงเพื่อก้าวสู่อาชีพแห่งอนาคตอย่างเป็นรูปธรรม รวมถึงการใช้ศักยภาพจากการเรียนรู้จากสถานศึกษาในช่วยขับเคลื่อนนโยบายของรัฐบาล ด้วยการบูรณาการนโยบายเศรษฐกิจ บีซีจี โมเดล (BCG Model) เพื่อการปรับเปลี่ยนประเทศด้วยปัญญาจากฐานรากและเพิ่มขีดความสามารถของชุมชนท้องถิ่นต่อไป

**2. วัตถุประสงค์**

1. เพื่อให้นักศึกษาสามารถประยุกต์ใช้องค์ความรู้ทางวิชาชีพประมง บูรณาการกับความสามารถของสถานประกอบการในการลงมือปฏิบัติทางวิชาชีพกับสถานประกอบการจริง สามารถค้นคว้า รวบรวมเพื่อการคิดวิเคราะห์และประมวลผล สร้างสรรค์ผลจากความรู้ทางวิชาชีพเพื่อการปฏิบัติงาน มีความฉลาดในการปรับตัวให้เข้ากับสังคมที่หลากหลายและเปลี่ยนแปลงอยู่เสมอ มีสำนึกในความเป็นธรรมและมีจิตสาธารณะ รวมทั้งมีนิสัยใฝ่เรียนใฝ่รู้ อันจะก่อให้เกิดการเรียนรู้ตลอดชีวิต

2. เพื่อแก้ปัญหาและพัฒนาผู้ประกอบการเพาะเลี้ยงปลากัดไทยในเขตภาคเหนือตอนบน โดยการสร้างหรือนำองค์ความรู้ที่หลากหลายในสถาบันอุดมศึกษาหรือหน่วยงานที่เกี่ยวข้องมาบูรณาการในการแก้ปัญหา

3. เพื่อนำองค์ความรู้จากหลากหลายสาขา หรือนำนวัตกรรมที่มีในสถาบันอุดมศึกษาหรือหน่วยงานที่เกี่ยวข้อง มาใช้ประโยชน์ในการส่งเสริมให้ผู้ประกอบการเพาะเลี้ยงปลากัดไทยในเขตภาคเหนือตอนบน ให้สามารถพึ่งพาตนเองและจัดการตนเองได้

**3. เป้าหมายของโครงการ**

3.1 เป้าหมายเชิงปริมาณ

1) นักศึกษาระดับปริญญาตรีสาขาวิชาประมง จำนวน 8 คน เข้าไปแลกเปลี่ยนเรียนรู้ ศึกษาวิเคราะห์และประมวลผลปัญหาของกลุ่มผู้ประกอบการเพาะเลี้ยงปลากัดไทยในเขตภาคเหนือตอนบน และให้ความช่วยเหลือในการเพาะเลี้ยงปลากัดไทยเป็นระยะเวลาประมาณ 4 เดือน (1 ภาคการศึกษา)

2) มีการสร้างหรือนำองค์ความรู้หรือนวัตกรรมที่หลากหลายในสถาบันอุดมศึกษาหรือหน่วยงาน ภายในกระทรวงการอุดมศึกษา ฯ มาบูรณาการในการแก้ปัญหา จำนวน 8-10 องค์ความรู้/นวัตกรรม

3.2 เป้าหมายเชิงคุณภาพ

1) นักศึกษาสามารถประยุกต์ใช้องค์ความรู้ในการปฏิบัติงานจริง มีความสามารถในการค้นคว้า คิด วิเคราะห์ ประมวลผล มีความคิดสร้างสรรค์ และมีทักษะที่จำเป็นสาหรับศตวรรษที่ 21

2) ปัญหาของกลุ่มผู้ประกอบการเพาะเลี้ยงปลากัดไทยในเขตภาคเหนือตอนบน ในมิติต่าง ๆ ได้รับการแก้ไข เช่น ด้านการผลิต และการตลาด

 3) อาจารย์นิเทศงานให้กับกลุ่มนักศึกษา สามารถนำผลงานมาจัดทำเป็นผลงานวิจัย หรือนวัตกรรมสังคมที่มีคุณค่าต่อการพัฒนากลุ่มผู้ประกอบการเพาะเลี้ยงปลากัดไทยในเขตภาคเหนือตอนบน

4) สถาบันอุดมศึกษาได้พัฒนาและจัดการเรียนการสอนเชิงบูรณาการร่วมกับการปฏิบัติงาน ในชุมชน (Community Integrated Learning: CIL) ผ่านโครงงานที่ดำเนินการร่วมกับชุมชน (Project-based Learning : PBL) และสามารถเทียบโอนหน่วยกิตในระบบการศึกษาได้

5) เกิดการบูรณาการความร่วมมือกันภายในหน่วยงานของกระทรวงการอุดมศึกษาฯ ในการนำองค์ความรู้และนวัตกรรมไปช่วยแก้ไขปัญหากลุ่มผู้ประกอบการเพาะเลี้ยงปลากัดไทยในเขตภาคเหนือตอนบน

**4. พื้นที่เป้าหมายในการดำเนินงาน**

พื้นที่เป้าหมายการดำเนินงานโครงการอาสาประชารัฐ คือ กลุ่มผู้ประกอบการเพาะเลี้ยงปลากัดไทยในเขตภาคเหนือ เพื่อช่วยแก้ปัญหาด้านด้านการผลิต และการตลาดของกลุ่มผู้ประกอบการเพาะเลี้ยงปลากัดไทย

**5. ขอบเขตการดำเนินการ**

5.1 ข้อกำหนดพื้นฐานของโครงการ

 5.1.1 อาจารย์ผู้รับผิดชอบ

นายสรวิทย์ ปานพินิจ การตลาด/คณะบริหารธุรกิจและศิลปศาสตร์

นายวชิระ หล่อประดิษฐ์ เทคโนโลยีสารสนเทศ/คณะบริหารธุรกิจและศิลปศาสตร์

นายศราวุธ เอกบาง วิศวกรรมอุตสาหการ/คณะวิศวกรรมศาสตร์

นายเรืองพันธุ์ ทรัพย์มี ประมง/คณะวิทยาศาสตร์และเทคโนโลยีการเกษตร

นางพรพิมล จุลพันธ์ ประมง/คณะวิทยาศาสตร์และเทคโนโลยีการเกษตร

นางสาวสุภัทรชา ธุระกิจ ประมง/คณะวิทยาศาสตร์และเทคโนโลยีการเกษตร

นายสมเกียรติ ตันตา ประมง/คณะวิทยาศาสตร์และเทคโนโลยีการเกษตร

นายจตุพร โปธาคำ ฝ่ายประชาสัมพันธ์ มทร. ล้านนา ลำปาง

นางสาวจารุวรรณ สุยะ ฝ่ายประชาสัมพันธ์ มทร. ล้านนา ลำปาง

5.1.2 นักศึกษาที่เข้าร่วมโครงงาน

 นักศึกษาชั้นปีที่ 4 สาขาวิชาประมง และสาขาการบัญชี

 5.1.3 ระยะเวลาปฏิบัติงาน

 4 เดือน (1 ภาคการศึกษา)

**5.2 ข้อเสนอโครงการ**

**1) ประเด็นปัญหาหลักหรือความต้องการของชุมชน**

 ผู้ประกอบธุรกิจการเลี้ยงปลากัดในพื้นที่ภาคเหนือตอนบน ส่วนใหญ่เป็นผู้ประกอบการรายย่อยระดับครัวเรือน จากการรวบรวมปัญหาและความต้องการของผู้ประกอบการของกลุ่ม Cluster Plakad ในเขตภาคเหนือตอนบน และตอนล่าง ในวันที่ 23 มิถุนายน 2562 ณ โรงแรมแกรนด์ จังหวัดพิษณุโลก ในเบื้องต้นพบว่า ผู้ประกอบยังประสบปัญหาของการขาดความรู้พื้นฐานในการพัฒนาสายพันธ์ใหม่ ๆ ปัญหาในการเพาะเลี้ยงปลากัด เนื่องจากขาดแหล่งอาหารที่มีชีวิต ได้แก่ ไรแดง ดังนั้นจึงต้องการให้มีการส่งเสริมการสร้างอาหารทดแทนในการเพาะเลี้ยง รวมถึงการดูแลปลา และการกำจัดโรคปลาที่มักระบาดในฤดูฝน นอกจากนี้ผู้ประกอบการบางส่วนประสบปัญหาด้านเงินลงทุน และต้องการได้รับการจัดสรรงบประมาณที่สนับสนุนกิจกรรมต่าง ๆ จากหน่วยงานภาครัฐ รวมถึงแหล่งทุนเพื่อการเพาะเลี้ยง อีกทั้งยังพบปัญหาที่สำคัญคือ ผลผลิตปลากัดไทยขาดช่องทางการจัดจำหน่ายที่ยั่งยืน ทั้งการจัดจำหน่ายผ่านเว็บไซด์และแอพพลิเคชั่นต่าง ๆ รวมถึงปัญหาของการทำ สต๊อกออนไลน์ เป็นต้น

6. **แผนการดำเนินงานและระยะเวลาในการดำเนินงาน**

|  |  |  |  |
| --- | --- | --- | --- |
| **กิจกรรมย่อย** | **ปี พ.ศ. 2562** | **ปี พ.ศ. 2563** | **งบประมาณ** |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย** | **พ.ค.** | **มิ.ย** | **ก.ค.** | **ส.ค.** | **ก.ย.** |  |
| 1. จัดทำข้อเสนอโครงการ |  |  |  |  |  |  |  |  |  |  |  |  | - |
| 2. เปิดรับสมัครและคัดเลือกนักศึกษาเข้าร่วมโครงการ |  |  |  |  |  |  |  |  |  |  |  |  | - |
| 3. การประชุมเพื่อสร้างความเข้าใจและเตรียมความพร้อมในการดำเนินงาน |  |  |  |  |  |  |  |  |  |  |  |  | 10,000 |
| 4. กิจกรรมอบรมความรู้และสร้างเสริมแนวคิดด้านอุดมการณ์อาสาสมัคร |  |  |  |  |  |  |  |  |  |  |  |  | 20,000 |
| 5. กิจกรรมอบรมความรู้และสร้างเสริมประสบการณ์การทำงานกับกลุ่ม/ชุมชนแบบมีส่วนร่วม |  |  |  |  |  |  |  |  |  |  |  |  | 60,000 |
| 6. ดำเนินกิจกรรม |  |  |  |  |  |  |  |  |  |  |  |  | 188,320 |
| 7. การนิเทศนักศึกษา |  |  |  |  |  |  |  |  |  |  |  |  | 9,680 |
| 8. ประชุมสรุปประสบการณ์และประเมินผลการปฏิบัติงาน |  |  |  |  |  |  |  |  |  |  |  |  | 5,000 |
| 9. นำเสนอรายงานการปฏิบัติงาน |  |  |  |  |  |  |  |  |  |  |  |  | 5.000 |
| 10. การจัดทำรายงานฉบับสมบูรณ์ (ปีที่ 1)  |  |  |  |  |  |  |  |  |  |  |  |  | 2,000 |
| **รวมทั้งสิ้น** | **300,000.**- |

**7. งบประมาณ (**สำหรับนักศึกษา 8 คน)

|  |  |  |  |  |
| --- | --- | --- | --- | --- |
| **ลำดับ** | **รายละเอียด** | **ต้นทุน/คน (บาท)** | **จำนวน****(หน่วย)** | **จำนวนเงิน****(บาท)** |
| ค่าใช้สอย |  |  |  |
| 1 | ค่าใช้จ่ายในการเดินทางไป-กลับ เพื่อลงพื้นที่ปฏิบัติงาน |  250.00  |  16 เที่ยว  |  4,000.00  |
| 2 | ค่าพาหนะ และน้ำมันเชื้อเพลิงสำหรับการนิเทศตรวจติดตาม |  |  |  |
| 3 | ค่าจ้างเหมายานพาหนะ | 1,800.00 | 2 วัน | 3,600 |
| 5 | ค่าจ้างเหมาในการดำเนินงานโครงการ 5.1 การประชุมสร้างความเข้าใจ  5.2 การอบรมความรู้และเสริมสร้างแนวคิดการทำงาน  5.3 การอบรมความรู้และสร้างเสริมประสบการณ์ การทำงานร่วมกับชุมชน |  |  | 90,000 |
| **ค่าตอบแทน** |  |  |  |
| 2 | ค่าเบี้ยเลี้ยง (4 เดือน x 24 วัน) จำนวน 8 คน (240x24x4) | 23,040.00  |  8 คน  | 184,320.00  |
| **ค่าจ้างเหมา** |  |  |  |
|  |  |  |  |  |
| 6 | ค่าใช้จ่ายในการสรุป และรายงานผลการปฏิบัติงาน |  |  | 3,080 |
| **ค่าสาธารณูปโภค** |  |  | 15,000 |
|   | **รวม** |  |  |  **300,000.00**  |

**การเทียบโอนหน่วยกิตทดแทนการเรียนในชั้นเรียน**

 หลักเกณฑ์การเทียบโอนหน่วยกิตทดแทนการเรียนในชั้นเรียน

 1) นักศึกษาต้องมีเวลาในการปฏิบัติกิจกรรมที่เทียบได้กับระยะเวลาในระบบการเข้าชั้นเรียนไม่ต่ำกว่าร้อยละ 80 จึงจะมีสิทธิ์ได้รับการประเมินผลในรายวิชานั้น

 2) ได้ปฎิบัติงานโดยมีหลักฐานจากสถานประกอบการ ที่แสดงว่ามีชั่วโมงการทำงานไม่น้อยกว่าจำนวนชั่วโมงการเรียนตามหลักสูตรในหนึ่งภาคเรียนของรายวิชาที่ขอเทียบโอน หรือเป็นผู้ที่มีสมรรถนะที่ตรงหรือสอดคล้องกับสมรรถนะรายวิชาที่ขอเทียบโอนไม่ต่ำกว่าร้อยละ 75

 3) ให้มหาวิทยาลัยกำหนดวัน เวลา และสถานที่ประเมิน ให้นักศึกษาทราบล่วงหน้าก่อนวันประเมินไม่น้อยกว่า 2 สัปดาห์

 4) มหาวิทยาลัยแต่งตั้งคณะกรรมการตรวจสอบการมีความรู้และประสบการณ์รายวิชา จำนวน 5 คน ประกอบด้วยรองคณบดีคณะที่นักศึกษาสังกัดเป็นประธานกรรมการ หัวหน้าสาขา หัวหน้าหลักสูตรที่รับผิดชอบรายวิชานั้น และอาจารย์ที่ปรึกษาเป็นกรรมการ และอาจารย์ผู้รับผิดชอบรายวิชาทำหน้าที่เป็นกรรมการและเลขานุการ ทำหน้าที่ตรวจสอบหลักฐานและสัมภาษณ์นักศึกษา เพื่อรับรองการมีความรู้และประสบการณ์ตามเกณฑ์ ดังนี้

 (1) ประเมินความรู้และประสบการณ์ตามสมรรถนะรายวิชาของนักศึกษาเป็นรายบุคคล

 (2) จัดทำเครื่องมือที่ครอบคลุมเนื้อหาและสมรรถนะรายวิชาทั้งหมดของรายวิชาที่ขอเทียบโอน (รายวิชาที่มีเฉพาะภาคทฤษฎีหรือภาคปฏิบัติเพียงอย่างเดียว ให้ประเมินเฉพาะภาคทฤษฎีหรือภาคปฏิบัติแล้วแต่กรณีเพียงอย่างเดียว หากมีทั้งภาคทฤษฎีและภาคปฏิบัติ ให้ประเมินทั้งภาคทฤษฎีและภาคปฏิบัติ)

 (3) เกณฑ์ตัดสินผลการประเมินให้ถือปฏิบัติตามเกณฑ์การประเมินผลการเรียนรายวิชานั้น

 5) ให้มหาวิทยาลัยเก็บรักษาเอกสารหลักฐานในการดำเนินการเทียบโอนความรู้และประสบการณ์รายวิชาไว้ทุกขั้นตอนเพื่อการตรวจสอบเป็นระยะเวลา 3 ปี นับจากวันที่มหาวิทยาลัยอนุมัติผลการประเมิน

 **ผลที่คาดว่าจะได้รับของโครงการ**

 1. ผลที่คาดว่าจะได้รับในปีที่ 1 (ปีงบประมาณ 2563)

 1) ผลผลิตที่คาดว่าจะได้รับ (Output)

 (1.1) ผู้ประกอบการเพาะเลี้ยงปลากัดไทยกลุ่มภาคเหนือได้รับการสนับสนุนการปฏิบัติงานจากนักศึกษาโครงการอาสาประชารัฐจำนวน 30 ราย

 (1.2) นักศึกษามหาวิทยาลัยเทคโนโลยีราชมคล้านนา ลำปาง เข้าร่วมโครงการอาสาประชารัฐจำนวนไม่น้อยกว่า 8 ราย

 2) ผลลัพธ์ที่คาดว่าจะได้รับ (Outcome)

 (2.1) กลุ่มผู้ประกอบการเพาะเลี้ยงปลากัดไทยภาคเหนือตอนบนมีความพึงพอใจจากการปฏิบัติงานของนักศึกษาโครงการอาสาประชารัฐไม่น้อยกว่าร้อยละ 80

 (2.2) นักศึกษาที่เข้าร่วมโครงการอาสาประชารัฐสามารถเรียนรู้การแก้ปัญหา (การประเมินปัญหา การวางแผน การปฏิบัติการ และการประเมินผล) ตามหลักวิชาการได้อย่างถูกต้องไม่น้อยกว่าร้อยละ 80

 3) ผลกระทบที่คาดว่าจะได้รับ (Impact)

 (3.1) ผู้ประกอบการเพาะเลี้ยงปลากัดไทยกลุ่มภาคเหนือสามารถยกระดับมาตรฐานการผลิต

ปลากัดไทยได้ตามหลักวิชาการ

 (3.2) นักศึกษาได้เรียนรู้การพัฒนาตนเองเข้าสู่ศตวรรษที่ 21

 ลงชื่อ .......................................................ผู้รับผิดชอบโครงการ (นางสายนที ทรัพย์มี)

 ............./.................../.............

 เบอร์โทรศัพท์ที่สามารถติดต่อโดยตรง 0820334693